НАСТАВНО-НАУЧНОМ ВЕЋУ

ФИЛОЗОФСКОГ ФАКУЛТЕТА

УНИВЕРЗИТЕТА У БЕОГРАДУ

ИЗВЕШТАЈ О ИСПУЊЕНОСТИ УСЛОВА ЗА ИЗБОР ДР МАРИЈЕ ЂОРЂЕВИЋ У ЗВАЊЕ НАУЧНИ САРАДНИК

Наставно-научно веће Филозофског факултета у Београду на седници одржаној 26.12.2019. године изабрало нас је у комисију за избор др Марије Ђорђевић, истраживача-сарадника Филозофског факултета у Београду, у звање НАУЧНИ САРАДНИК.Након прегледа документације коју је приложила кандидаткиња, достављамо Већу следећи извештај.

**1. Биографски подаци**

Марија Ђорђевић (р. Јауковић)рођена је 24. априла 1986. године у Београду. Дипломирала је на Одељењу за историју уметности, Филозофског факултета у Београду 2010.године, са просечном оценом током студија 9.42. На истом одељењу стекла је звање мастера 2012. године, одбраном завршног рада на тему „Култ модела комуникације: Друга херитологија“, са просечном оценом10.00. Своје образовање наставља на Рајнвардт академији у Амстердаму, и стиче звање мастера музелогије 2014.године одрбаном завршног рада на тему „Brotherhood and unity: visual language of identity, Employing performance for the formation and the interpretation of heritage of the Socialist Federal Republic of Yugoslavia“. У јулу 2019.године, одбранила је докторску дисeртацију под насловом „From Performing Commemoration to Performing Heritage: Space, body and action in Yugoslav and post-Yugoslav politics of remembrance“ на Универзитету у Хилдесхајму, под менторством проф.др. Штефана Кранкенхагена. Докторска дисертација одбрањена је са ознаком *magna cum laude*(*summa cum laude*за усмену одбрану). Марија Ђорђевић добитница је „Награде за најистакнутије докторанте Факултета за студије културе и естетскe комуникацијe“ коју додељује Универзитет у Хилдесхајму. Од децембра 2018.године запослена је на Одељењу за историју уметности, Филозофског факултета у Београду, у оквиру пројекта *Традиција и трансформација: историјско наслеђе и идентитет у Србији у 20.веку,* као истраживач – приправник повратник из иностранства.

**2. Научни и стручни рад кандидата**

У свом досадашњем раду учествовала је у више научних скупова међународног значаја, као и међународним радионицама и семинарима, од којих је неке и организовала. У току докторских студија и ангажмана на Универзитету у Хилдесхајму успешно је реализовала више међуинституционалних академских сарадњи. У октобру 2016.године у сарадњи са Фридрих-Шилер Универзитетом у Јени, организовала је и излагала на радионици *Lost and Found – Heimatlose und HeimatsuchendeMuseen*, која је окупила историчаре, културологе и музеологе са циљем заједничког преисптивања могућности трансформације превасходно историјских музеја у тренуцима радикално промењених друштвених околности. Од октобра 2017.године један је од оснивача биануалних мастер семинарау оквиру међуинституционалне сарадње Универзитета у Хилдехајму. Први у серији семинара одржан је у Црној Гори у оквиру сарадње са Факултетом ументости на Цетињу и Центром за савремену уметност Црне Горе у Подгорици, под насловом *Museum Europa. Socialist Monuments as Cases for the Performative Turn in Heritage Studies*. Други мастер семинар одржан је у октобру 2019. године у сарадњи са Хисторијским музејем у Сарајеву, Спомен-парком Долина хероја (Тјентиште) и Историјским архивом у Бања Луци.

**3. Радови који кандидата квалификују у звање научног сарадника**

Кандидаткињина научна библиографија обухвата 11 јединица, међу којима се истичу поглаваље „How to remember?, Commemorating Peoples’ Liberation Struggle” у тематском зборнику водећег међународног значаја *Art for Collective Use: Memorial Production in Socialist Yugoslavia 1945–1990*, Berlin: Igor Zabel Foundation/АrchiveBooks (**М13**), поглавље „From a Museum to an Artifact“ у тематском зборнику међународног значаја *Collecting and collections in times of war or political and social change*, Ljubljana: Zupanić's Collection, pp. 45-60 (**М14**), те радови у националним часописма међународног значаја:“Performance of commemorating/Performing heritage, Roles of remembering and heritagization of WWII”, Гласник Етнографског института САНУ LXV (1), (2017): стр. 147-162 (**М24**), “To Share or to Keep, The afterlife of Yugoslavia's heritage and the contemporary heritage interpretation practicesс“, Политичка мисао, Vol. 51/5, (2015) стр. 80-104(**М24**). Била је и гостујући коуредник часописа *Museum International* (Л. Меијер-Ван Менш, З. Бавејсток, Е. Фрагеборг, М. Јауковић, Д. Кјутен, К.Порто, Т. Роженбергар, К. Смит, Е. Титмајер, П. Ван Менш, Х.Волграф (ур.) (2015). Museum Collections make Connections, Museum International Volume 65, Issue 1-4, ICOM and Blackwell Publishing Ltd - **М28б**), као и учесник пет међународних конференција у оквиру чијих публикација је објавила излагање у изводу (**М34**).

Реч је о у потпуности самосталним радовима у којима кандидаткиња пре свега истражује однос културе сећања (пре свега везаних за Други светски рад на простору Југославије), њених уметничких и друштвених импликација, те коначно њеног исходишта у музејској представи. Коначно, овај ток истраживања заокружен је у већ поменутој и јавно похваљеној докторској дисертацији *From Performing Commemoration to Performing Heritage: Space, body and action in Yugoslav and post-Yugoslav politics of remembrance* (**М71**).

**4. Квалитативни показатељи који кандидата квалификују у звање научног сарадника**

Кандидаткиња Марија Ђорђевић је у досадашњем научном развоју забележила низ релеватних признања. Прво је у периоду од октобра 2014. године до октобра 2015. године била стипендисткиња Министартсва омладине и спорта Репубике Србије кроз програм финасирања студија на образовним институцијама у иностранству „Доситеја“, потом је 2016. године, постаје стипендисткиња DAAD-а у оквиру програма *Research Felowship for Young Academics and PhD,* а од 2019. године има статус *CIM-Returning expert*-a, додељеног од стране GIZ-а (Немачке агенције за међународну сарадњу). Коначно, кандидаткиња је 2019. године одбранила докторску дисeртацију под насловом *From Performing Commemoration to Performing Heritage: Space, body and action in Yugoslav and post-Yugoslav politics of remembrance* на Универзитету у Хилдесхајму (под менторством проф. др. Штефана Кранкенхагена) која је оцењена ознаком *magna cum laude* (*summa cum laude* за усмену одбрану), а уједно је и награђена „Наградом за најистакнутије докторанте Факултета за студије културе и естетскe комуникацијe“ коју додељује Универзитет у Хилдесхајму.

**5. Квантитативна оцена научних резултата**

Током досадашњег научноистраживачког рада кандидаткиња је постигла резултат од 31 поен. Квантитатива оцена научних резултата кандидаткиње може се прегледно изразити, а у складу с *Правилником о поступку, начину вредновања и квантитативном исказивању научноистраживачких резултата истраживача*, следећом табелом:

Ознака групе Број радова Вредност индикатора Укупна вредност

 М13 1 7 7

M14 1 5 5

М28б 12,52,5

М24248

 М3450,52,5

 М71 1 6 6

 Укупно: **31**

 Постигути резултати у потпуности (по вредности и структури) испуњавају *Минималне квантитативни захтеви за стицање појединачних научних звања*:

|  |  |
| --- | --- |
|  | Потребно је да кандидатеима најмање ХХ поена,који треба да припадају следећим категоријама: |
|  | НеопходноXX= | Остварено |
| **Научни сарадник** | Укупно | 16 | **42,5** |
| М10+М20+М31+М32+М33+М41+М42+М43+М44+М45+М51+М52 ≥**(M13+М14+M28b+M24)** | 10 | 22,5 |
| М11+М12+М21+М22+М23+М24+М41+М42+М43+М51+М52 ≥**(M13+М14+M24)** | 7 | 20 |

**6. Делатност у образовању и формирању научних кадрова**

Кандидаткиња има нарочито искуство у међународној сарадњи. Тако је у периоду од јануара 2015. године до децембра 2016. године радила као истраживач – сарадник на Институту за театар, медије и популарну културу, Универзитета у Хилдесхајму, а у оквиру исте научно-истраживачке институицје била је запослена као предавач од априла 2016. године до септембра 2017. године. Такође, току докторских студија и ангажмана на Универзитету у Хилдесхајму успешно је реализовала више међуинституционалних академских сарадњи: са Фридрих-Шилер Универзитетом у Јени, организовала је и излагала на радионици *Lost and Found – Heimatlose und Heimatsuchende Museen* (која је окупила историчаре, културологе и музеологе са циљем заједничког преисптивања могућности трансформације превасходно историјских музеја у тренуцима радикално промењених друштвених околности), а од октобра 2017. године један је од оснивача биануалних мастер семинара у оквиру међуинституционалне сарадње Универзитета у Хилдехајму.

**7. Закључак**

Кандидаткиња др Марија Ђорђевић у потпуности је испунила тражене квантитативне и квалитативне услове за стицање звања НАУЧНИ САРАДНИК предвиђене *Правилником о поступку, начину вредновања и квантитативном исказивању научноистраживачких резултата истраживача*. Стога, на основу закључака овог извештаја и увида у поднета документа, комисија предлаже Наставно-научном већу Филозофског факултета у Београду да прихватипредлог за избор др Марије Ђорђевић у звање НАУЧНИ САРАДНИК.

Београду, 20. 01. 2020. године

КОМИСИЈА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Милан Попадић, ванредни професор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Никола Крстовић, доцент

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Љиљана Гавриловић, научни саветник

Етнографски институт САНУ